শাহ আখতারুজ্জামান, ছাতক : ছাতকের পল্লীতে ভাতিজা ভন্ডপীরের হাতে চাচা খুন হয়েছেন। উপজেলার জাউয়াবাজার ইউনিয়নের বড়কাপন (বাদেশ্বরী ) গ্রামের আনর আলীর পূত্র ফুল মিয়া গত শনিবার দা দিয়ে কুপিয়ে জখম করে চাচা বশির মিয়া (৬০)কে। তাকে আশংকাজনক অবস্থায় সিলেট ওসমানী মেডিকেল কলেজ হাসপাতালে ভর্তি করার পর রোববার চিকিৎসাধীন অবস্থায় তিনি মারা যান।  জানা যায়, গ্রামের ভন্ডপীর হিসেবে পরিচিত ফুল মিয়া এলাকার লোকজনের সাথে পীরের দোহাই দিয়ে দীর্ঘদিন যাবৎ সহজ-সরল মানুষদের সাথে প্রতারনা করছিল। এ ব্যাপারে গত শনিবার চাচা বশির মিয়া বাধা দিতে গেলে ভাতিজা ফুল মিয়া দা দিয়ে কুপিয়ে আহত করে। এ হত্যাকান্ডের ঘটনায় নিহতের স্ত্রী গরিবুন নেছা বাদী হয়ে রোববার রাতে একটি হত্যা মামলা দায়ের করেছেন।